Helvede

Tystere (en type dæmon)

**Helvede** er et dødsrige, som mennesker, der har syndet, kommer til for at blive straffet når de dør. Helvede regeres af Lucifer. Helvede er ikke et fuldkomment ondt og grufuldt sted, hvis man ikke er en fordømt. Massevis af djævle bor og lever der almindelige liv, og selv om detes kultur og samfund sætter pris på en vis mængde ondsindet adfærd, skarnsstreger og det morbide, værdsætter de stadigvæk at være høflig i ny og næ. Helvede er omringet af en massiv, høj mur, det er altid nat og meget af dødsrigets landskab står i evige flammer, som gør at stedet altid er relativt varmt. Helvede ligger baggrund til hovedparten af Kenneth Bøgh Andersens fantasy-bogserie *Den Store Djævlekrig*.

Helvedes symbol, Mørkets tegn, er det omvendte kors.

## Geografi

Meget af Helvede står i brænd. Hele vejen rundt om dette ildlandskab rejser massive bjerge sig, hvis rødder rager langt ind i djævlestaden, hvor de atter løfter sig fra jorden og bliver til sorte spindelvævsfyldte grotter mellem djævlenes huse. Helvede byder på hundredevis af landmærker og geografiske træk, som man også kender fra den virkelige verden, så som bjerge, floder og skove. Hele vejen rundt om Helvede rejser sig et imponerende murværk, som er så højt, at man knap kan se hvor det ender. Himlen over Helvede er altid sort, da det altid er nat der, selv om djævlene har et system, som minder om menneskers dag og nat, så de ved hvornår de skal sove. Selv om himlen er sort, er Helvede altid oplyst af ild, der brænder overalt, står op fra sprækker i den tørre jord, som om hele dødsriget er bygget oven på en gigantisk vulkan, der er ved at gå i udbrud. Nogle flammer er små som på et stearinlys, mens andre er store som søjlerne i græske templer. Nogle flammer er sorte og giver sort lys, mens de skygger, de skaber, er hvide. Selv om Helvede byder på almindelig udseende steder, er der tit noget, som er anderledes, enten med vilje for de fordømtes skyld eller fordi Helvede ikke er som jorden. Blandt andet er der Ildsøen, som består af flydende ild, eller Misundelsesmarken, som er dækket af glasskår, tegnestifter og søm. Helvedes egentlige domæne går ikke længere end til Isfloden.

## Steder i Helvede

### Blodsugersletten

*Hovedartikel: Blodsugersletten*
Blodsugersletten er et afstraffelsessted, hvor fordømte - fortrinsvis sælgere, bankrådgivere og lånehajer - vrider sig i en levende dragt af igler, flåter, lus og myg.

### Djævlestaden

*Hovedartikel: Djævlestaden*
Djævlenes by og deres primære hjemsted i Helvede.

### Forfængelighedssumpen

*Hovedartikel: Forfængelighedssumpen*
En sump fyldt med ætsende mudder og massevis af fordæmte, hvis synd i livet var forfængelighed. Se fordømtr bliver smertefuldt opløst her til smeltede skikkelser.

### Genvejen til Paradis

*Hovedartikel: Genvejen mellem Paradis og Helvede*
### Helvedsporten

*Hovedartikel: Helvedsporten*
Den kæmpestore, sorte dobbelport, som fører ud af Helvede og til forgården, og videre til Ydergård og trappen mellem Helvede og Paradis. I dets hængsler sidder i massevis af fordømte, så de bliver kvast, hver gang Porten åbnes og lukkes.

### Ildsøen

*Hovedartikel: Ildsøen*
Også kaldet "Gadekærdet", en sø fyldt med flydende ild, der befinder sig i djævlestaden.

### Isfloden

*Hovedartikel: Isfloden*
En flod, der omringer hele Helvede, med undtagelse af porten, og som fryser fordømte i sig til is. Den adskiller også Helvede fra bjergmurene, der omringer det, såvel som fra Skærsilden, som befinder sig i selve bjergene.

### JFK-Gryden

*Hovedartikel: JFK-Gryden*
Et straffested for alle de fordømte, der havde deltog i mordet på den 35. amerikanske præsident, John F. Kennedy, heriblandt den beskyldte morder, Lee Harvey Oswald.

### Klasseværelset

*Hovedartikel: Klasseværelset*
Et lokale på Droleskolen, dejr benyttes til straf af fordømte, der var onde lærere eller uacceptabelt forstyrrende elever, hvor de tvinges til gentagne gange at skrive lange sætninger med hvidtglødende ildkridt på tavlerne.

### Lucifers slot

*Hovedartikel: Lucifers slot*
Djævelens bolig og regeringssæde, bygget af tusindvis af menneskeknogler. Befinder sig i Helvedes centrum.

### Mareridtsmosen

*Hovedartikel: Mareridtsmosen*
En sump fyldt fyldt af de mareridt, tysterne skriver, i flydende form. Mosen er fyldt med klistret, beskidt vand. Her sidder flere fordømte fast, uden at kunne røre sig i en søvn fyldt med uafbrudte frygtelige mareridt. En sti fører gennem mosen til et faldefærdigt hus, hvor tystere bor og forfatter alle verdens onde drømme. Hvis en person falder i mosen, har de også chancen for at opleve mareridtene. Dette gør det til et farligt sted, ikke blot for forsømte men for alle.

### Misundelsesmarken

*Hovedartikel: Misundelsesmarken*
En gigantisk mark indhegnet af rusten pigtråd, hvor fordømte, som er skyld i misundelse, går rundt med bare tæer på glasskår, tegnestifter og søm.

### Piskebakken

*Hovedartikel: Piskebakken*
En bakke, hvorpå fordømte, der piskede mennesker rundt i deres liv, tilbringer deres efterliv med at blive pisket frem og tilbage på bakken.

### Skrigebjergene

*Hovedartikel: Skrigebjergene*
Hjem for vargarerne.

### Pæleskoven

*Hovedartikel: Pæleskoven*
En "skov" af høje pæle, som fordømte hænger på, spiddet i luften. Lucifer fik idéen til Pæleskoven fra en historisk valakisk hertug, Vlad Pælespidderen, som plejede at spidde sine fjender på pæle og lade dem stå, som var de en skov af lig. Han gjorde dette mod masser af mennesker, mindst 23.884 tyrkere og bulgarere. Selv endte Vlad i Helvede som fordømt efter sin død, hvor han ironisk nok selv hænger i Pæleskoven som en af sine mange straffe.

### Selvmordersletten

*Hovedartikel: Selvmordersletten*
Selvmordersletten, også kaldet Kirkegården, er en gigantisk mark på hvilken, hver nat, fordømte selvmordere graver deres egne grave og bliver begravet i dem "levende" af andre fordømte. Den følgende nat ankommer et hold af fordømte ligrøvere og gravskændere og bliver pisket til at grave dem op igen. Derefter starter det hele forfra. Kirken ligger bag Selvmordersletten, hvilket er grunden til, at djævlene i Helvede nogle gange kalder stedet "Kirkegården".

Djævlenes kirkegård ligger bag kirken, for at skåne den for synet og lydende af Selvmordersletten.

### Porthængslerne

*Hovedartikel: Porthængslerne*
Hængslerne i helvedsporten. Store mængder af fordømte sidder klemt fast inde i dem, således at de bed hver åbning og lukning af porten bliver kvast. Deres smerteskrig giver porten dens "knirken."

### Vridemaskinen

*Hovedartikel: Vridemaskinen*
Et afstraffelsessted, hvor fordømtes kroppe bliver vredet af led. Sandsynligvis er der tale om en maskine lig antikke vridemaskiner til tøj - det vil sige en maskine med to tætsiddende roterende valser som vådt tøj passerer imellem så væsken presses ud af det.

## Trivia

* Kenneth Bøgh Andersen valgte at lave Helvede om til en provinsby.

## Referencer

1. ↑ 1,0 1,1 1,2 Kenneth Bøgh Andersen. *Djævelens lærling*. Høst & Søn. 2005.
2. ↑ 2,0 2,1 Kenneth Bøgh Andersen. *Ondskabens engel*. Høst & Søn. 2010.
3. ↑ Kenneth Bøgh Andersen. *Den faldne djævel*. Høst & Søn. 2016.